პლასეტასი

პლასეტასი () — ქალაქი და მუნიციპალიტეტი კუბაში, ვილია-კლარას პროვინციაში. მდებარეობს ქვეყნის ცენტრალურ ნაწილში, ზღვის დონიდან 205 მ სიმაღლეზე. ქალაქი ცნობილია ასევე როგორც ლა-ვილია-დე-ლოს-ლაურელესი. დაარსდა 1861 წელს.  განვითარებულია შაქრის ლერწმის, თამბაქოსა და ხილის წარმოება. როგორც მუნიციპალიტეტი შეიქმნა 1879 წელს. ქალაქის სიახლოვეს მოიპოვება ოქრო და ასფალტი. პლასეტასი განთქმულია თავისი კარნავალებით. 1887 წელს აქ დაიბადა ესპანელი სამხედრო ლიდერი ემილიო მოლა. 

დემოგრაფია 
მუნიციპალიტეტის ფართობია 601 კმ². 2004 წლის აღწერის მონაცემებით მუნიციპალიტეტში ცხოვრობდა 71,837 ადამიანი.  მოსახლეობის სიმჭიდროვე შეადგენს 119,5 ადამიანს კმ²-ზე.

იხილეთ აგრეთვე
კუბის მუნიციპალიტეტები
კუბის ქალაქების სია

სქოლიო


კატეგორია:კუბის ქალაქები